《雨霖铃 题外侄女屠瑶芳像》
清代·陈洁

凌波纤影，向瑶墀畔，飞渡巫岭。娉婷格韵如许，更难逗处，兰心耿耿。

蕙质从教染翰，尽骚坛标挺。痛袅袅，倩盻嫣然，晓露盈盈云外冷。

人生年少无多景，最那堪、空对芳颜哽。半轮皎月斜照，梅花下、倍添寂静。

此意千秋，都付丹青点缀成靓。真个是、万叠愁肠，尽托苍烟冥。

作者简介：字浣心，海昌人，相国素庵公胞妹，嘉兴屠某室。